CONSILIUL LOCAL AL MUNICIPIULUI CRAIOVA

HOTĂRÂREA NR. 323
         Consiliul Local al Municipiului Craiova, întrunit în şedinţa ordinară din data de 27.11.2008.

Având în vedere raportul nr.159476/2008 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr. 522/2007 referitoare la aprobarea inventarului bunurilor care alcătuiesc domeniul privat al municipiului Craiova, cu modificările ulterioare şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
În temeiul art. 10, art.36 alin.2 lit. c, art.45 alin. 3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică anexele  nr.1 şi nr.2 din Hotărârea Consiliului Local al Municipiului Craiova nr. 522/2007 şi anexa nr.2 din Hotărârea Consiliului Local al Municipiului Craiova nr. 55/2008, conform situaţiei centralizatoare prevăzută în anexa  nr. 1 care face parte integrantă din prezenta hotărâre.

Art.2. Se aprobă completarea inventarului bunurilor care alcătuiesc domeniul privat al municipiului Craiova, aprobat prin Hotărârea Consiliului Local nr. 522/2007, cu modificările ulterioare, cu bunurile prevăzute în anexa nr. 2 care face parte integrantă din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, şi Direcţia Patrimoniu vor aduce la îndeplinire prevederile prezentei hotărâri.

